งานวันไหลบางแสนคึกคัก การจราจรติดขัดยาว 10 กิโลเมตร
วันนี้ (16 เม.ย.2560) วันแรกของงานประเพณีก่อพระเจดีย์ทราย วันไหลบางแสน จ.ชลบุรี ซึ่งเริ่มวันนี้ ถึงวันพรุ่งนี้ (17 เม.ย.) ตั้งแต่ช่วงเช้ามีประชาชนและนักท่องเที่ยวจำนวนมาก ออกมาเล่นน้ำ โดยเฉพาะบริเวณชายหาดบางแสน หาดวอนนภา จนถึงที่พักตากอากาศแหลมแท่น และทะเลอ่างศิลา ทำให้การจราจรติดขัดยาว 10 กิโลเมตรนายภัครธรณ์ เทียนไชย ผู้ว่าราชการจังหวัดชลบุรี กำชับให้ตำรวจสถานีตำรวจภูธรแสนสุข กวดขันการดื่มแอลกฮอล์กและของมึนเมาทุกชนิด เพื่อความปลอดภัยในชีวิตและทรัพย์สินของผู้มาร่วมงานขณะเดียวกัน วันนี้ มีผู้ได้รับบาดเจ็บจากแมงกะพรุนไฟที่ชายหาดบางแสน โดยเจ้าหน้าที่หน่วยฉลามขาว เข้าปฐมพยาบาล พร้อมฝากเตือนประชาชน หากลงเล่นน้ำทะเลช่วงนี้ให้ใส่เสื้อผ้าหนาและคลุมทั้งร่างกาย ก็จะช่วยป้องกันอันตรายจากแมงกะพรุน และหากโดนพิษ ให้ใช้น้ำส้มสายชูและทายาเท่านั้น
ประชาชนและนักท่องเที่ยวจำนวนมากเข้าร่วมงานวันไหลบางแสน จ.ชลบุรี ทำให้การจราจรติดขัดยาว 10 กิโลเมตร
ThaiPBSnews,ThaiPBS,ไทยพีบีเอส,ข่าวไทยพีบีเอส,บางแสน,วันไหลบางแสน,ชลบุรี,สงกรานต์,เทศกาลสงกรานต์